Lisbeth Gade har med stor succes startet firmaet Gadekøkkenet, som leverer mad til de ældre i Jammerbugt Kommune. 
Allerede på anden arbejdsdag leverer hun mad til mere end halvdelen af kunderne i kommunen. 
 

 

Gadekøkkenets ejer, Lisbeth Gade, mistede sit job da Jammerbugt Kommune i sommers valgte at sende madlavningen til kommunens ældre i udbud. Dermed lukkede de daværende kommunale køkkener, og ordren blev givet til madgiganten, Det Danske Madhus. Lisbeth Gade valgte derfor at starte sit eget firma, og her på anden dagen leverer hun mad til godt tohundrede ældre i Jammerbugt Kommune. - Det er gået over al forventning, siger Lisbeth Gade. Tidligere har der blandt kommunens ældre og deres pårørende været stor utilfredshed med, at kommunen har valgt at privatisere madlavning, og lade et firma udefra løbe med ordren, og Lisbeth Gade er da også  overbevist om, at en del af hendes succes skyldes, at hun er et lokalt foretagende. Borgmester Mogens Gade anslår, at kommunen har sparet otte millioner på omlægningen.